Stadion Grbavica
Stadion Grbavica je fudbalski stadion u naselju Grbavica, Sarajevo, BiH. Na njemu svoje domaće utakmice igra FK Željezničar i Nogometna reprezentacija Bosne i Hercegovine. Službeno je otvoren 13. septembra 1953., kada je Željezničar ugostio ekipu Šibenika koju je savladao rezultatom 4-1. Kapacitet iznosi 13.146 sjedećih mjesta, od čega nešto više od 10000 natkrivenih (sjever 5377, istok 4266, zapad 690). Među navijačima Željezničara stadion je poznat i kao "Dolina ćupova".